Na temelju članka 30. Statuta Općine Vladislavci („Službeni glasnik“ Općine Vladislavci broj broj 3/13, 3/17, 2/18, 4/20, 5/20 - pročišćeni tekst, 8/20, 2/21 i 3/21 – pročišćeni tekst), Općinsko vijeće Općine Vladislavci na svojoj 36. sjednici, održanoj dana 12. travnja 2021. godine, donijelo je

**ZAKLJUČAK**

**o produženju roka za korištenje donacije Kliničkom bolničkom centru Osijek**

**I.**

Općinsko vijeće Općine Vladislavci razmatralo je zamolbu za produženje roka za korištenje odobrene i isplaćene donacije Kliničkom bolničkom centru Osijek, pri opremanju Zavoda za neonatologiju i neonatalnu intenzivnu medicinu klinike za pedijatriju Kliničkog bolničkog centra Osijek.

**II.**

Općinsko vijeće Općine Vladislavci odobrava Kliničkom bolničkom centru Osijek produženje roka za korištenje odobrene i isplaćene donacije u iznosu od 20.000,00 kuna za opremanje Zavoda za neonatologiju i neonatalnu intenzivnu medicinu klinike za pedijatriju Kliničkog bolničkog centra Osijek, za 6 mjeseci.

Klinički bolnički centar Osijek u obvezi je u roku od 6 mjeseci podnijeti Općini Vladislavci Financijsko izvješće o utrošenim sredstvima odobrene pomoći.

**III.**

Ovaj Zaključak bit će objavljen u „Službenom glasniku“ Općine Vladislavci.

KLASA: 053-01/20-01/07

URBROJ: 2158/07-01-21-08

Vladislavci, 12. travnja 2021.

**Predsjednik**

**Općinskog Vijeća**

Krunoslav Morović